open-index/open-wikipedia-markdown huggingface dataset:
The Very Best of Enya

***The Very Best of Enya*** (בעברית: **המיטב של אניה**) הוא אלבום הלהיטים השני בגודלו של הזמרת-יוצרת והמוזיקאית האירית אניה. האלבום יצא לאור ב-23 בנובמבר 2009, על ידי חברת התקליטים האחים וורנר. לאחר שקידמה את אלבום האולפן הקודם שלה **' (2008), חברת התקליטים האחים וורנר ביקשה מאניה להוציא אוסף חדש של השירים האהובים עליה בקריירה שלה. אניה בחרה לעבוד על האלבום עם עמיתיה הוותיקים, המפיק והמעבד [[ניקי ראיין]] ואשתו, הפזמונאית [[רומא ראיין]].

האלבום זכה לביקורות חיוביות רבות מטעם מבקרי המוזיקה והגיע למקום ה-32 ב[[מצעד האלבומים הבריטי]] ולמקום ה-55 במצעד ה[[בילבורד 200]] בארצות הברית. הוא שהה בראש פסגת [[מצעד אלבומי העידן החדש]] במשך 86 שבועות בסך הכול; שיא של כל הזמנים. בשונה מהאלבומים הקודמים שלה, אניה לא קידמה את האלבום באמצעות ראיונות, הופעות או הופעות חיות.

== רקע ==
לאחר שקידמה את אלבום האולפן השביעי שלה **' (2008), חברת התקליטים האחים וורנר בה אניה חתומה, ביקשה ממנה להוציא אלבום להיטים שיורכב מהשירים האהובים עליה ביותר מהקריירה שלה. היא נענתה להצעה, ובחרה לעבוד על האלבום עם עמיתיה הוותיקים, המפיק והמעבד ניקי ראיין ואשתו, הפזמונאית רומא ראיין. *The Very Best of Enya* הוא אלבום הלהיטים השני של אניה והראשון מזה 12 שנים, כשהקודם *Paint the Sky with Stars* יצא לאור בשנת 1997. בניגוד לקודם, באלבום הלהיטים הזה לא כללה אניה רצועות חדשות. הוא כולל גרסה שלא הופצה בעבר של "Aníron"; שיר שכתבה אניה עבור פסקול הסרט "שר הטבעות: אחוות הטבעת".

## הוצאה וביקורת
האלבום יצא לאור ב-23 בנובמבר 2009 על ידי וורנר מיוזיק ברחבי העולם וב-1 בדצמבר 2009 על ידי רפרייז רקורדס בארצות הברית. הוא הגיע למקום ה-32 במצעד האלבומים הבריטי ולמקום ה-55 במצעד הבילבורד 200. הוא שהה במשך 86 שבועות במקום הראשון במצעד אלבומי העידן החדש.

*The Very Best of Enya* קיבלו ביקורות חיוביות רבות מטעם מבקרי המוזיקה. ג'יימס כריסטופר מונגר מ-*[[AllMusic]]* כתב כי האלבום "היה אחד מאותם אוספי הלהיטים הגדולים הנדירים שנכנסים לעומק של כל מי שמאזין לו. עם מנגינות וצלילים כמו שיש ב-"Orinoco Flow", "Caribbean Blue" ו-"Book of Days", קל יותר להעריך אבני חן נסתרות כמו "Cursum Perficio", "Boadicea", "Trains and Winter Rains" ו-"Anywhere Is".

## רשימת רצועות

## קרדיטים
כל הקרדיטים שלהלן לקוחים מ-*[[Discogs]]*.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אניה
קטגוריה:אלבומי אוסף באנגלית
קטגוריה:אלבומי העידן החדש
קטגוריה:אלבומי זהב באוסטרליה
קטגוריה:אלבומי חברת וורנר מיוזיק גרופ
קטגוריה:אלבומי חברת רפרייז רקורדס
פרנקלין בראונל

**פרנקלין בראונל** (באנגלית:** Franklin Brownel**; 27 ביולי 1857, ניו בדפורד, מסצ'וסטס – 13 במרץ 1946) היה צייר נוף, שרטט ומורה פעיל בקנדה.

## ביוגרפיה
בראונל למד בבית הספר של המוזיאון בבוסטון לאמנויות יפות בשנת 1879 ובאקדמיה ז'וליאן בפריז בין השנים 1880–1883 בניהולו של ויליאם אדולף בוגרו, טוני רוברט פלורי ולאון בונה. שם הוא פגש את הצייר הקנדי ויליאם ברימנר.
ממוזער|229x229px|פרנקלין ברונאל, 1915
לאחר שבילה זמן מה במונטריאול, עבר בראונל לאוטווה בשנת 1886 כדי למלא את תפקיד מנהל בית הספר לאמנות באוטווה עד שנת 1900. הוא קיבל את אותו תפקיד כמנהל בין השנים 1900–1937 באגודה לאמנות נשים באוטווה, שלימים שונה לשם: התאחדות האמנות של אוטווה. בין תלמידיו היו פגי ניקול מקלאוד, אנרי מאסון ורוברט טייט מקנזי.

בראונל נבחר לחבר באקדמיה המלכותית הקנדית לאמנויות בשנת 1895 ובחברת האמנים באונטריו בשנת 1899. הוא היה גם חבר מייסד במועדון האמנות הקנדי בטורונטו בשנת 1907. דרך המועדון התיידד עם מוריס קולן. וג'יימס וילסון מוריס. כתוצאה מכך, לוח הצבעים שלו החל להבהיר. ציוריו האימפרסיוניסטיים ביותר צוירו בכמה טיולים לאיי הודו המערבית בין השנים 1911 ל-1915.

טיולי ציור אחרים שעשה היו באזורי גספה וגטינו בקוויבק, בפארק אלגונקווין ואזורים אחרים סביב אוטווה באונטריו.

מלבד נופים, הוא גם צייר פורטרטים, פרחים, סצנות ימיות וז'אנריות בשמן, צבעי מים ופסטל.

## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1857
קטגוריה:נפטרים ב-1946
.hn

**.hn** הוא הדומיין ברמה העליונה של קוד המדינה באינטרנט (ccTLD) בהונדורס.

## [[סיומת אינטרנט משנית|סיומות אינטרנט משניות]]
* 
* 
* 
* 
* 

## קישורים חיצוניים

* 
* 
* 
* 

קטגוריה:הונדורס
.hu

**.hu** הוא הדומיין ברמה העליונה של קוד המדינה באינטרנט (ccTLD) בהונגריה. ההרשמות עוברות באמצעות רשמים מוסמכים.

## סיומות אינטרנט משניות

## קישורים חיצוניים

* 
* 
* NIC הונגרי
* 
* 

קטגוריה:הונגריה: תקשורת
מבצע זמן תגובה

**מבצע זמן תגובה** היה מבצע צבאי של צה"ל במהלך האינתיפאדה השנייה, שנערך במספר מוקדים כפעולת גמול לאחר הפיגוע במחסום עין עריכ, במהלכו תקפו מספר יחידות מובחרות עמדות של המשטרה הפלסטינית והרגו שוטרים פלסטיניים.

## רקע ומטרות
ב־19 בפברואר 2002 אירע במחסום צבאי של צה"ל בסמוך לעין עריכ פיגוע ירי קשה ובו נהרגו 6 חיילי צה"ל. הפיגוע בוצע על ידי שוטרים פלסטיניים, והיה אחד מסדרת פיגועי ירי שכוונה למחסומי צה"ל ביהודה ושומרון בתקופה זו. בתגובה לפיגוע הנחו הרמטכ"ל שאול מופז ואלוף פיקוד המרכז יצחק איתן על פעולת גמול קשה כנגד יעדים של המשטרה הפלסטינית. היעדים נבחרו, כהגדרת האלוף איתן, משום שהפיגוע בעין עריכ התאפשר בשל שיתוף פעולה בינם לבין השוטרים הפלסטיניים שאפשרו להם לעבור דרך המחסומים. על כוח משייטת 13, בפיקוד סא"ל דרור פרידמן, הוטל לפגוע במאבטחי כוח 17 ששמרו על בית ששימש את יאסר ערפאת ברצועת עזה, על כוח מסיירת יעל הוטל לתקוף מחסום של המשטרה הפלסטינית סמוך לכפר דיר א-סודאן, ועל סיירת צנחנים, בפיקוד רס"ן נמרוד אלוני, הוטל לתקוף שלושה מחסומים של המשטרה הפלסטינית בגזרת שכם.

## מהלך המבצע
כוח סיירת יעל תקף מחסום של המשטרה הפלסטינית סמוך לכפר דיר א-סודאן והרג שישה שוטרים פלסטיניים. כוח מסיירת צנחנים, בפיקוד מפקד פלגה בסיירת תקף את מחסום המשטרה הפלסטינית שכונה "בית הממתקים" סמוך לשכם, אך התברר שהוא אינו מאויש, ואילו כוח אחר מהסיירת, בפיקוד מפקד צוות בשם דורון, תקף מחסום סמוך לכפר קליל, והרג שוטר פלסטיני. כוח נוסף מסיירת צנחנים, בפיקוד מפקד הסיירת נמרוד אלוני, תקף את מחסום המשטרה הפלסטינית שכונה "בית המטבחיים" סמוך לשכם והרג שישה שוטרים פלסטיניים. במקביל פשט כוח משייטת 13, בפיקוד דרור פרידמן, שנחת מן הים על בית ששימש את יאסר ערפאת ברצועת עזה, והרג שישה ממאבטחי כוח 17.

## תוצאות
במהלך המבצע נהרגו למעלה מ-20 מאנשי המשטרה הפלסטינית וכוח 17.
## קישורים חיצוניים
* .
* .
* .
## הערות שוליים

זמן תגובה
זמן תגובה
קטגוריה:2002 בישראל
קטגוריה:פעולות שייטת 13
קטגוריה:קרבות יחידות הצנחנים של צה"ל
אילהאם טוהטי

**אילהאם טוהטי** (באויגורית: ئىلھام توختى; בסינית: 伊力哈木·土赫提; פין-יין: Yīlìhāmù Tǔhètí; נולד ב-25 באוקטובר 1969) הוא כלכלן אויגורי ומייסד האתר "Uyghur Online", המרצה מאסר עולם בסין על רקע האשמה בבדלנות.

## ביוגרפיה
טוהטי נולד ב, שינג'יאנג. הוא למד הוראה וכלכלה ועבד כמרצה ב, אוניברסיטה המיועדת לבני המיעוטים בסין.

בכירים בממשלה הסינית האשימו אותו שהרצאותיו מעודדות הפיכה של המשטר, תנועות בדלניות ואלימות. הם טענו כי ציין בהרצאותיו פעמים תכופות כי "אני איני חושב שמחאות אלימות הן פעולות טרור", ולאחר מקרה אלימות בין אויגרים למשטרה אשר הוביל למות 21 אנשים, ביניהם 15 שוטרים, אמר ש"השתמשו באלימות כנגד אלימות, אני רואה בהם כגיבורים".

ב-2006 טוהטי הקים את האתר "Uyghur Online" שפרסם מאמרים בסינית ובאויגרית על נושאים חברתיים. ב-2008, הממשלה הסינית השביתה את האתר בטענה שיש לו קשרים עם אויגרים קיצוניים החיים בגלות.

ב-8 ביולי 2009, כ-3 ימים לאחר מחאות ה-5 ביולי באורומצ'י, , דווח כי עקבותיו של טוהטי נעלמו לאחר שזומן על ידי בכירים מביתו שבבייג'ינג. טוהטי שוחרר ב-23 באוגוסט לאחר לחץ שהופעל מצד ממשלתו של ברק אובמה, אך ציין כי הוזהר על ידי השלטונות הסיניים לא לבקר את האופן שבו הם מטפלים במחאות, ונמנע ממנו וממשפחתו לעזוב את בייג'ינג.

השלטונות הסיניים עצרו שוב את טוהטי ב-2014 ושלחו אותו למחנה ריכוז במחוז שינג'יאנג. בתום משפט שנמשך יומיים, ושנערך בספטמבר 2014, השלטונות הסיניים מצאו את טוהטי אשם ב"בדלנות", והוא נשלח למאסר עולם. חפציו האישיים נלקחו ממנו.

## פרסים
*  2014
*  2016
*  2019
* פרס סחרוב לחופש המחשבה 2019

## קישורים חיצוניים

## הערות שוליים

קטגוריה:אויגורים
קטגוריה:כלכלנים
קטגוריה:פעילים חברתיים
קטגוריה:טורקים שנולדו ב-1969
מלוויל (אי, אוסטרליה)

**האי מלוויל** (באנגלית: **Melville Island**; בטיווי : **Yermalner**) הוא אי שנמצא במזרח ים טימור, מול חופי הטריטוריה הצפונית, אוסטרליה. האי, יחד עם האי בת'רסט  ותשעה איים לא מיושבים, נמצא באיי טיווי . על האי נמצא שדה התעופה סנייק ביי .

## היסטוריה
טיווים  כבשו את האזור לפני לפחות 40,000 שנה. יש הטוענים שהאירופאי הראשון שראה את האי היה אבל ינזון טסמן ב-1644.

החוקר פיליפ פרקר קינג  (בנו של מושל ניו סאות' ויילס, פיליפ גידלי קינג) קרא לאי מלוויל על שם רוברט דונדאס . שמו של רוברט מונצח גם על שם האי מלוויל הגדול בהרבה ממנו בארכיפלג הארקטי הקנדי. זמן קצר לאחר מכן, ב-1824, הבריטים ניסו ליישב את החוף הצפוני של אוסטרליה, בפורט דונדאס , שנמצא על האי. היישוב ננטש ב-1828.

על האי, היה מיסיון קתולי, עליה גדלה אמה של נובה פריס, לאחר שנלקחה מאמה.

במהלך מלחמת העולם השנייה, הוקמה סיירת סנייק ביי  הקטנה, שאוישה על ידי המקומיים, כחלק מכוחות הצבא שנפרסו בשביל להגן על האי מפני תקיפות יפניות.

## גאוגרפיה ואקלים
האי שוכן במזרח ים טימור, כ- צפונית לדרווין וממערב לחצי האי קובורג , ארץ ארנהם. האי מלוויל הוא האי השני בגודלו באוסטרליה, אחרי האי טסמניה. באי, יש אקלים טרופי.

## אוכלוסייה
היישוב הגדול ביותר באי הוא היישוב מיליקפיטי , המונה 559 תושבים. היישוב השני בגודלו הוא היישוב פירנג'ימפי , המונה 440 תושבים. בערך 30 אנשים נוספים חיים בחמש תחנות חיצוניות  משפחתיות.

## ממשל
כחלק מאיי טיווי , האי מלוויל נמצאת בתחום השיפוט של הטריטוריה הצפונית, אוסטרליה, כאשר מועצת אדמות טיווי היא הסמכות האזורית.

## לקריאה נוספת

* 
*  - This was an institution where girls were taken from their families on the mainland, in one example of the Stolen Generations.
* 


## קישורים חיצוניים

* 
* מועצת מקרקעי טיווי
* אמנות טיוי
* מידע לתייר

## הערות שוליים

קטגוריה:אוסטרליה: איים
קטגוריה:הטריטוריה הצפונית: גאוגרפיה
שי אייזן

**שי לי אייזן** (נולד ב-27 באוגוסט 2000) הוא כדורגלן ישראלי המשחק בעמדת הקשר במכבי הרצליה.

## קריירה
אייזן התחיל את הקריירה שלו בקבוצת הילדים של סקציה נס ציונה, עיר הולדתו, ובגיל עשר הצטרף לקבוצת הילדים של הפועל תל אביב. ב-4 בנובמבר 2019 ערך אייזן את הופעת הבכורה שלו בקבוצה הבוגרת בהפסד 1–2 למכבי חיפה, במסגרת המחזור השמיני של ליגת העל. ב-24 בפברואר 2020 הורחק אייזן בהפסד 0–3 למכבי תל אביב.

ב-2 ביוני 2021 הבקיע את שער השוויון בדקה ה-116 במסגרת גמר גביע המדינה, אך לאחר בדיקה במערכת ה-VAR השער נפסל לאחר שהתגלה כי אייזן ביצע עבירה במהלך שהוביל להבקעת השער. בגין העברה שביצע אף הורחק בכרטיס אדום ישיר.

בראשית חודש יולי 2022 נמכר אייזן למ.ס אשדוד תמורת כ-670 אלף שקל. הוא חתם על הסכם לארבע שנים, אך הסכם זה בוטל כעבור מספר ימים באופן חד צדדי על ידי אשדוד.

ב-9 באוקטובר 2022 חתם בבית"ר ירושלים. ב-8 בינואר 2023 שוחרר מבית"ר ירושלים וחתם בבני יהודה.

ב-4 בפברואר 2024 חתם בהפועל ראשון לציון.
ב-13 ביולי 2025 חתם במכבי הרצליה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נס ציונה: כדורגלנים
קטגוריה:כדורגלני הפועל תל אביב
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלני הפועל ראשון לציון
קטגוריה:ישראלים שנולדו ב-2000
שליטה בהמון

[ממוזער|שוטרים במשטרת [אירלנד במהלך משמרת לשליטה בהמון בדבלין לרגל ביקורו של נשיא ארצות הברית ברק אובמה בעיר, 2011|335x335 פיקסלים]]
**שליטה בהמון** היא שיטה באבטחת הציבור , שבה כמות רבה של קהל נתונה לניהול וריסון, במטרה למנוע תדחוקת קהל; מהומות וקטטות; ותגרות בהן מעורבים אנשים תחת השפעות סמים ואלכוהול. לשליטה בהמון ישנו שימוש תכוף באמצעים לפיזור הפגנות. באירועי תדחוקת קהל עלולים לגרום למאות רבות של הרוגים. 

שליטה יעילה בהמון עוסקת בניהול התאספויות צפויות ובלתי צפויות של קהלים. שליטה בהמון עשויה לכלול מאבטחים שכירים באופן פרטי או שוטרים. שליטה בהמון היא כלי בו עושים שימוש לעיתים קרובות באירועים ציבוריים גדולים כגון ירידים, פסטיבלים, אצטדיונים והפגנות ציבוריות. באירועים מסוימים מאבטחים ומשטרה משתמשים בגלאי מתכות ובכלבי משטרה כדי למנוע הברחת כלי נשק וסמים אל תוך הקהל.

## היסטוריה
ההיסטוריה של שליטה בהמון מתוארכת עוד לשנות ה-20 של המאה ה-20, אז לא הייתה יחידה רשמית לשליטה בהמון. בתקופה זו, בין עשר לעשרים שוטרים היו מוקצים לבקרה של אירועים ציבוריים גדולים, ולרוב היו שוטרים אלה ניצבים בערך 20 רגלים בקו אחד מאחורי ראשוני האנשים בקהל המדובר. השוטרים היו חמושים באלות וידיות גרזן. תפקידם לרסן את הקהל גרידא, באופן שיסתיים לשביעות רצון כל הצדדים, וכתוצאה מכך נפצעו לא פעם שוטרים רבים.

מאוחר יותר בשנות ה-50 של המאה ה-20, הצוותים הראשונים שלמעשה עסקו בשליטה בהמון התחמשו באמצעים לפיזור הפגנות. התכלית הייתה ששוטרי השליטה בהמון יבצרו את השורות הראשונות של הקהל. כשהגיעו למגע ממשי עם הקהל, השוטרים עם האלות אמורים היו לסייע לעמיתיהם שהוקצו לשליטה בהמון. עם זאת, אם נעשה שימוש נגד כוחות המשטרה בכוח קטלני, לא הייתה שום הכשרה או נוהל להתמודדות עם מצב זה. בשלב זה נותרו השוטרים להסתדר בעצמם.

שנות ה-60 וה-70 סימנו את ההמצאה והשימוש הנרחב בגז מדמיע. בד בבד, השוטרים לא היו רגילים להשתמש בחידוש זה בסביבה שבה הראייה הייתה מוגבלת. השריון שלבשו באותה תקופה לא היה נייד כמו בהווה, לפיכך נעשה השימוש בסוג שריון זה לנדיר. "בקר קהל" הוא שמו של אדם אשר נועד לשלוט בהמון במסגרת כזו אחרת, ולעיתים הוא עשוי להיקרא בשמות "שוער" או "סדרן".

## קישורים חיצוניים

## הערות שוליים

קטגוריה:אבטחה
יחסי אוזבקיסטן – דרום אפריקה

**יחסי אוזבקיסטן–דרום אפריקה** הם היחסים הדיפלומטיים שבין אוזבקיסטן ודרום אפריקה.

## סקירה כללית
שתי המדינות כוננו יחסים דיפלומטיים בשנת 1992, לאחר עצמאותה של אוזבקיסטן בעקבות קריסת ברית המועצות. שתי המדינות משתפות פעולה בכמה ארגונים בינלאומיים, ובכלל זה באו"ם.

## יחסים כלכליים
הסחר הדו-צדדי בין המדינות הוא מינימלי. בשנת 2015, דרום אפריקה ייצאה בעיקר בעלי חיים וייבאה מוצרי עור מאוזבקיסטן.

## נציגויות דיפלומטיות
* אוזבקיסטן מיוצגת בדרום אפריקה באמצעות שגרירותה באנקרה, טורקיה.
* דרום אפריקה מיוצגת באוזבקיסטן באמצעות שגרירותה באנקרה, טורקיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
התיאטרון הלאומי של תוניסיה

**התיאטרון הלאומי של תוניסיה** (בצרפתית: **Théâtre national tunisien**; בערבית: **المسرح الوطني التونسي**; ידוע גם כ"**תיאטרון הארמון**") הוא תאגיד בבעלות ממשלתית, המתמקד בקידום והוצאה לפועל של מחזות והופעות תיאטרון תוניסאיות מקוריות. התיאטרון מחויב לפעול על פי חוק, ונוכח בחוקה התוניסאית בסעיף 130 עוד מ-30 בדצמבר 1983. התיאטרון ממומן על ידי הממשלה וככזה, הכניסה אליו לתושבי תוניסיה היא חופשית. המנהל הנוכחי של התיאטרון הוא חמדי חמהיידי.

מיקום הקמת התיאטרון הוחלט על ידי משרד התרבות התוניסאי בשנת 1988, והוא נבנה בארמון חזנאדר, שנמצא ברובע חלפואין שבתוניס. כאשר נחנך בטקס חגיגי התיאטרון, שונה שם המקום ל"תיאטרון הארמון". הארמון עצמו נבנה בכלל ב-1903, אך במשך עשרות שנים לא נעשה בו שימוש רב, ולכן היה צורך בשיפוצו לקראת מעבר התיאטרון אליו.

על כן, התיאטרון נפתח לציבור הרחב באוקטובר 1993. האולם שבו מסוגל להכיל עד 350 אנשים, והוא משמש בית ל-80 הופעות מדי עונה (כלומר, מאוקטובר עד יוני). בנוסף, נבנה אולם חזרות גדול שנפתח במרץ 1993 ומושכר לפרקים לאמנים ומחזאים מקומיים.

## קישורים חיצוניים

* התיאטרון הלאומי של תוניסיה, באתר Google Arts & Culture

## הערות שוליים

קטגוריה:תיאטרון תוניסאי
תוניסיה
Orinoco Flow

"**Orinoco Flow**" שהופץ גם בשם "**Orinoco Flow (Sail Away)**", הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השני שלה, *[[Watermark]]*. השיר יצא לאור ב-15 באוקטובר 1988, על ידי חברות התקליטים גפן רקורדס והאחים וורנר, כסינגל המוביל מתוך האלבום. הוא שהה בראש מצעד הסינגלים הבריטי במשך שלושה שבועות וקיבל שתי מועמדויות לפרס גראמי בקטגוריות "הווידאו קליפ הטוב ביותר" ו"ביצוע העידן החדש הטוב ביותר", במהלך טקס פרסי גראמי ה-32.

בשנת 2020 דירגו בגרדיאן את "Orinoco Flow" במקום ה-77 ברשימת "100 הסינגלים הגדולים ביותר בבריטניה בכל הזמנים".

## רקע וכתיבה
השיר הופץ כסינגל המוביל מאלבום האולפן השני של אניה, *Watermark*, באוקטובר 1988. הוא זכה להצלחה עולמית והגיע למקום הראשון במספר מדינות, ביניהן בלגיה, אירלנד, הולנד, שווייץ והממלכה המאוחדת. במצעד הסינגלים הבריטי שהה השיר במשך שלושה שבועות במקום הראשון. בארצות הברית הגיע למקום ה-24 במקום באפריל 1989.

חלק משמו נגזר משמם של אולפני אורינוקו (שונה בהמשך לאולפני מילוקו, שם גם הוקלט) ומנהר בעל אותו השם. אקורדי הפיציקטו כונו כ"צלילי העידן החדש". המפיק המשותף, רוס קולום הוזכר בשיר בדומה לרוב דיקינס. בשנת 1994 נכלל השיר באלבום האוסף, *Pure Moods*, שיצא לאור על ידי חברת התקליטים וירג'ין רקורדס.

בשנת 1998 יצא לאור הרמיקס הרשמי של "Orinoco Flow" לציון עשור מצאתו המקורית. כלפי מילותיו הופנו ביקורות שונות.

## ביקורת
נד ראגט מ-*[[AllMusic]]* תיאר את השיר כ"מובהק" וכ"קליט ממש". הוא ציין כי "הדרמטיות הגלומה בו, מבוצעת על ידי אניה בצורה עדינה".

## וידאו קליפ
הווידאו קליפ הרשמי של השיר פורסם לראשונה ביוטיוב ב-22 באוקטובר 2008, כאשר עלה לערוץ הרשמי של אניה. הוא בוים על ידי מייקל גוגן.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1988
קטגוריה:סינגלים מ-1989
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירים על אוקיינוסים וימים
קטגוריה:שירים על נהרות
קטגוריה:שירים על סירות
קטגוריה:שירי העידן החדש
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת גפן רקורדס
קטגוריה:סינגלים בהוצאת וורנר מיוזיק גרופ
יבגני חורושבצב

**יבגני אלכסנדרוביץ' חורושבצב** (ברוסית: **Евгений Александрович Хорошевцев**; 23 ביולי 1944, מוסקבה – 13 בדצמבר 2020, מוסקבה) היה קריין רוסי נודע, הקריין הרשמי של נשיא רוסיה והאירועים הנשיאותיים בסגל הקרמלין משנת 2000 ועד 2020 ושימש במשך 14 שנים בתור הקריין הרשמי של מצעדי יום הניצחון במוסקבה, משנת 2007 ועד שנת מותו.

## ביוגרפיה
חורושבצב נולד בקיץ 1944 במוסקבה והחל לעסוק בתיאטרון מגיל 10. בגיל 16 התקבל לעבודה במוסקונצרט והתחנך שם כשחקן ובהמשך סיים לימודיו בפקולטה לאומנות האסטרדה במכון הממלכתי לאומנות התיאטרון. שימש משנת 1968 כבמאי תחנת הרדיו הסובייטית ויחד עם יורי לויטן הנחה את האירועים הממלכתיים כולל אלה לציון 1 במאי וחגיגות השנה למהפכת אוקטובר שנערכו בככר האדומה. שימש תקופה מסוימת כמרצה במכון הממלכתי לתרבות במוסקבה.

לאחר התפרקות ברית המועצות עבד בקולנוע ובטלוויזיה. בשנים 1996–1997 שימש כמנכ"ל תחנת הרדיו "רדיו-1" וב-2001 הוכר כאמן עממי ומונה להיות לקריין הרשמי של נשיא רוסיה. בשנים 2003—2004 היה ראש תחנת הרדיו RTV-מחוז מוסקבה. מאז מאי 2000 עד דצמבר 2021 עבד כקריין האירועים הרשמיים של נשיא רוסיה, תחילה תחת ולדימיר פוטין (2000–2008, 2012–2021) ולאחר מכן תחת דמיטרי מדבדב (2008–2012). משנת 2007 עד 2020 שימש בתור הקריין של מצעדי הניצחון במוסקבה. בנוסף, יחד עם אנה שאטילובה הנחה את הטקסים המיוחדים לציון מצעד ה-7 בנובמבר 1941. משנת 2009 עד מותו שימש בתור הקריין הראשי של פסטיבל המוזיקה הצבאית מגדל ספאסקאיה.

הוא הלך לעולמו ב-13 בדצמבר 2020, בגיל 77, בשל סיבוכי מחלת הקורונה. נקבר ב-15 בדצמבר בבית העלמין טראוקורובסקי שבמוסקבה.

## פילמוגרפיה
* 1960 – מישקה, סריוגה ואני
* 1985 – העולם המופלא הזה. פרק 11: המקרה עם הקולונל דרווין – דוקטור סקוט
* 1996—2002 – הדירה הישנה – ארכיוואריוס
* 2005 – ללא דחייה-2, פרק 4: המנהל
* 2007 – הבלש פוטילין, פרק 7: חבר הסינוד הקדוש — האובר-פרוקורור של הסינוד
* 2008 – משטרת הוקאידו – גנרל שירות הביטחון הפדרלי
* 2020 – יומן המצור – קריין הרדיו

## קישורים חיצוניים

קטגוריה:שדרני רדיו וטלוויזיה סובייטים
קטגוריה:שחקנים סובייטים
קטגוריה:שחקנים רוסים
קטגוריה:מנחי טלוויזיה רוסים
קטגוריה:מוסקבה: אישים
קטגוריה:שדרני רדיו וטלוויזיה רוסים
קטגוריה:מעוטרי עיטור הידידות (רוסיה)
קטגוריה:סובייטים שנולדו ב-1944
קטגוריה:רוסים שנולדו ב-1944
קטגוריה:רוסים שנפטרו ב-2020
קטגוריה:רוסים שנפטרו במגפת הקורונה
White Is in the Winter Night

**White Is in the Winter Night** הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השביעי שלה, **'. השיר יצא לאור ב-[[4 בנובמבר]] [[2008]], על ידי [[חברת תקליטים|חברת התקליטים]] [[וורנר רקורדס|האחים וורנר]], כ[[סינגל שיווקי|סינגל השיווקי]] הראשון מתוך האלבום. ב[[הממלכה המאוחדת|ממלכה המאוחדת]] יצא השיר ב-10 בנובמבר 2008.

השיר הגיע למקום השמיני ב[[מצעד השירים העכשוויים למבוגרים]].

== רשימת השמעה ==
* **סינגל שיווקי (תקליטור)'''

# "White Is in the Winter Night" – 3:00

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי חג המולד
קטגוריה:שירים על לילות
לראות בעיניים עצומות

**לראות בעיניים עצומות** הוא ספר עלילתי שנכתב על ידי ענת ישראלי ואויר על ידי יעקב גוטרמן ויצא בהוצאת הקיבוץ המאוחד.

הספר מתאר את חייה של אביגיל, נערה השואפת לחזק את היחסים בין הוריה, אך בדרך לעבודתה של אימה, אביגיל נפגעת בעיניה מרסיסים בעת פיגוע באוטובוס. היא נאלצת להשתקם בבית חולים, שם היא לומדת לחיות לזמן מה בתור עיוורת ואף מוצאת את אהבתה הראשונה שגם הוא נפגע בעת הפיגוע, זוהר. הספר זכה לביקורות חיוביות במיוחד בשלל אתרים, ואף זכה בפרס זאב לספרות ילדים ונוער בשנת 2000.

## תקציר העלילה
הוריה של אביגיל רבים ומתווכחים הרבה ולא יוצא להם כמעט אף פעם לדבר עם בתם, אימה היא עורכת דין עסוקה ואביה אדריכל. אביה צריך לארח ליברמנים בביתו אך אימה מתנצלת ואומרת כי אינה יכולה לעזור מפני שצץ למשפט עד חדש וכי אם לא תמהר למשפט ביום למחרת, המשפט אבוד. אביה מתעצבן אך נאלץ לארח את הליברמנים לבדו. יום אחד, אביגיל מחליטה כי נמאס לה, והיא צריכה לדבר עם הוריה, אך גם ביום שלמחרת, אביגיל לא מצליחה לדון עם הוריה עקב היותם עסוקים בעבודתם. אביגיל מחליטה שהיא לא מוותרת, ולוקחת אוטובוס למקום עבודתה של אימה על מנת לדון איתה, אך בעת הנסיעה, פיגוע טרור מתרחש ורסיסים נכנסים לתוך עיניה.

למחרת אביגיל מתעוררת במקום לא ידוע עם תחבושת על הראש, ומבינה מהאנשים סביבה שהיא ניצלה מאירוע חבלני אך נפגעה מרסיסי הפיגוע וכי היא צריכה להשתקם בבית החולים. בעת הסיפור, אביגיל מכירה את זוהר ואת ויוני שאף הם נפגעו בעיניהם, ומתחילה ליצור עמם קשר עוצמתי, בעיקר עם זוהר שבהמשך הסיפור אף מתאהבת בו. אביגיל לומדת להכיר את העולם במציאות עיוורת, היא לומדת להסתגל למציאות בה היא מכירה את סביבתה מריח ושמע בלבד, ואת כל דמויות הסיפור איננה מסוגלת לראות במרבית הספר.

אביגיל יוצרת אהבת נעורים עם אחד מנפגעי האירוע, זוהר, וביחד הם חווים חוויות מטלטלות ואף מלחיצות.

## קישורים חיצוניים
* לראות בעיניים עצומות, באתר סימניה
* לראות בעיניים עצומות, באתר הוצאת הקיבוץ המאוחד בשיתוף פעולה עם ספרית פועלים
* לראות בעיניים עצומות, באתר עברית

קטגוריה:ספרים ישראליים
קטגוריה:ספרי הוצאת הקיבוץ המאוחד
Know Your Worth

"**Know Your Worth**" (בעברית: "**דע/י את שווך**") הוא סינגל של הזמר האמריקאי חאליד בשיתוף פעולה עם הצמד האנגלי דיסקלוז'ר . הסינגל יצא, על ידי RCA רקורדס, ב-4 בפברואר 2020. הסינגל מופיע בגרסת הדלוקס של אלבומם השלישי של דיסקלוז'ר, *Energy*. השיר הוא שיתוף הפעולה השני בין חאליד לבין דיסקלוז'ר, אחרי השיר "Talk" מ-2019.

## רקע וקידום
על השיר, חאליד גילה שהוא מרגיש ש-. חאליד הכריז על השיר דרך הרשתות החברתיות ב-24 בינואר 2020. ההודעה לוותה באומנות העטיפה המתארת את החלק העליון של פניו באור כחול-טורקיז וקליפ לירי. השיר הושמע בסרטון הקמפיין של לוי שטראוס ושות' ו-XX Chino.

## ביקורת
אלכס נינו גצ'יו, מ-*Complex*, תיאר את השיר כ-, בהשוואה לסינגל הקודם שלו, "Eleven". כריס דוויל, מ-*Stereogum*, חשב כי השיר הוא בשום פנים ואופן לא . מייקל ספונארה, מהבילבורד, ציין כי הזמר .

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי ג'ימי נייפס
Evening Falls...

"****" הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השני שלה, *[[Watermark]]*. השיר יצא לאור בדצמבר 1988, על ידי חברות התקליטים גפן רקורדס והאחים וורנר, כסינגל השני מתוך האלבום. הוא תואר כשיר מסוגת העידן החדש ונכתב על ידי אניה ורומא ראיין.

השיר הגיע למקום השלישי במצעד הסינגלים האירי.

## רקע וכתיבה
השיר נכתב על ידי אניה ורומא ראיין והופק על ידי ניקי ראיין. ב-*[[מוזיקה & מדיה|Music & Media]]* הפנו כלפי השיר ביקורת חיוביות, תוך שציינו אותו ליד סדרת הדרמה *Harry's Game*. מבחינה מסחרית, הגיע השיר למקום השלישי במצעד הסינגלים האירי והפך לאחד מהמצליחים ביותר באלבום. גם במצעד הסינגלים הבריטי זכה להצלחה.

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## וידאו קליפ
"" הוא שיר שתיארה רומא כ"שיר בעל משב רוח לנסיעות וטיולים". הוא מבוסס על סיפור רפאים שרומא שמעה, על אישה שחלמה חלומות על בית באמריקה. במרוצת השנים היא נתקלה בו בטעות באנגליה. עם כניסתה לבית, בעליו נבהלו ממנה בטענה שהיא רדפה את הבית בכל פעם שהיא חלמה עליו.

ניקי חשב שהמנגינה שהלחינה אניה מתאימה לסיפור, מה שהוביל את רומא לכתוב מילים בהשראתה.

## רשימת השמעה
* **תקליט סינגל**

# 
# "Oíche Chiún"
# "Morning Glory"

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירים על זמן
קטגוריה:שירי העידן החדש
קטגוריה:סינגלים בהוצאת גפן רקורדס
קטגוריה:סינגלים בהוצאת וורנר מיוזיק גרופ
Storms in Africa

"**Storms in Africa**" הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן השני שלה, *[[Watermark]]*. השיר יצא לאור ביוני 1989, על ידי חברות התקליטים גפן רקורדס ו-EMI, כסינגל השלישי מתוך האלבום. בנוסף לגרסה הרגילה שלו, הופצה גם גרסה בשם "".

השיר הגיע למקום ה-12 במצעד הסינגלים האירי, ולמקום הרביעי במצעד הסינגלים הצרפתי.

## רקע וכתיבה
השיר נכתב על ידי אניה ורומא ראיין והופק על ידי ניקי ראיין, בדומה לסינגל הקודם "". בהמשך, נכלל כשיר הנושא של הסרט "גרין קארד" שנכתב, הופק ובוים על ידי הבמאי האוסטרלי פיטר ויר בכיכובם של ז'ראר דפארדיה ואנדי מקדואל. חברת אנסט אוסטרליה עשתה שימוש בשיר גם כן.

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.

## ביקורת
נד ראגט מ-*[[AllMusic]]* ציין כי ב-"Storms in Africa" יש שימוש בתופים, עליהם היה אחראי כריס יוז. ראגט ציין כי השיר מעורר השראה בדיוק כמו שמו.

## רשימת השמעה
* **תקליט 7 אינץ' סינגל**

# "Storms in Africa II" – 3:02
# "Storms in Africa I" – 4:02
* **[[תקליט 12 אינץ']] ותקליטור [[צד א' וצד ב'|בי-סיידס]]**

# "The Celts" – 2:56
# "Aldebaran" – 3:05

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1989
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על אפריקה
קטגוריה:שירים על מזג אוויר
קטגוריה:שירי העידן החדש
קטגוריה:סינגלים בהוצאת רפרייז רקורדס
קטגוריה:סינגלים בהוצאת EMI רקורדס
סקו קייטה

**סקו קייטה** (בצרפתית: **Seckou Keita**; נולד ב-14 בפברואר 1978) הוא נגן קורה ומתופף מסנגל. מופיע רבות בפסטיבלים באירופה, בהם הפסטיבל הבינלאומי למוזיקה, אמנות וריקוד ופסטיבל גלסטונברי. קייטה תורם 50% מהכנסותיו לוועד הבינלאומי של הצלב האדום.

## תולדות חייו
נולד בעיר זיגינשור שבדרום סנגל. אביו הוא בן לשושלת קייטה, משפחת המלוכה של אימפריית מאלי. אמו היא משבט גריוטים (שאנשיו משמשים באופן מסורתי כמוזיקאים וכרוניקאים).

ב-1996 הופיע לראשונה עם דודו, סולו קיאוחו, בפסטיבל בנורווגיה, לאחר מכן הופיע בהודו ולאחר מכן עבר לבריטניה. בשנת 1998 שימש כנגן כלי הקשה בלהקת הפיוז'ן Baka Beyond והשתתף בהקלטת אלבומם East To West. בשנת 2001 ניגן בליל הבכורה של העלאת המחזמר מלך האריות בלונדון.

בשנת 2001 הוציא את אלבום הסולו הראשון שלו Baiyo ("יתום"). צלילי הנבל של הקורה מלווים במנדולינה, כינור, תופים וקולות. בשנת 2002, לאחר מסעי הופעות מוצלחים בבריטניה ושיתופי פעולה עם מוזיקאים אפריקאים (בהם סאליף קייטה ויוסו נ'דור), מערביים והודים, היה מועמד לפרס רדיו 3 BBC למוזיקת עולם (BBC Radio 3 Awards for World Music).

ב-2002 הקים קייטה שתי מסגרות עמן הוא מרבה להקליט ולהופיע. האחת היא להקת Jamoral, במסגרתה ביקש לשלב בין צלילי הקורה למוזיקה קצבית. הלהקה, ובה עשרה נגנים בכלים אפריקאים מסורתיים ושתי זמרות, הציעה שילוב של מסורת מוזיקת המנדינקה האפריקאית עם ג'אז וסווינג. המסגרת השנייה מונה נוסף אליו עוד ארבעה נגנים בני משפחתו. תקליטם הראשון Lindiane ראה אור ב-2003. שנה לאחר מכן הקים קייטה מסגרת נוספת, "רביעיית/חמישיית סקו קייטה" (Seckou Keita Quartet/Quintet או SKQ), המשלבת את המסורת המערב אפריקאית (סנגל, גמביה, גינאה ביסאו ומאלי) עם מוזיקה מערבית ומוזיקה אלקטרונית. ברביעייה חברים נגן הקונטרבס דוידה מנטובאני (Davide Mantovani), נגן כלי הקשה אלקטרוניים, סורבטה סוסו (Surahata Susso), נגן הכינור סמי בישאר (Samy Bishai) והזמרת בינטה סוסו (Binta Susso). אלבומה הראשון של SKQ,  Afro Mandinka Soul...Tama Silo ראה אור ב-2006.

ב-2013 החל לשתף פעולה עם נגנית הנבל הוולשית קתרין פינץ', ביוזמת המפיק גאי צ'יימברס. תקליטם הראשון, Clychau Dibon ראה אור באותה שנה. תקליטם מ-2018, SOLAR, התקבל בביקורות חיוביות במיוחד, שהתפעלו משיתוף הפעולה בין שני קולות הנבל, הנדמים כמגיעים ממסורות רחוקות כל-כך (מערבית/קלטית מזה ומערב-אפריקאית מזה) ועם זאת פועמים יחד בהרמוניה.

## קישורים חיצוניים

* 
* אתר שיתוף הפעולה של קייטה עם פינץ'
* ראיון ב-BBC (מאורכב)
* סקו קייטה באתר פרופילי מוזיקאים אפריקאים (מאורכב)
* סקו קייטה וז'אמורל

## הערות שוליים

קטגוריה:מוזיקאים סנגלים
קטגוריה:מתופפים
קטגוריה:נגני קורה
קטגוריה:סנגלים שנולדו ב-1978
מי לא יבוא

**מי לא יבוא** הוא סינגל של הזמרים הישראלים אברהם טל ובניה ברבי, אשר יצא לאור ב-27 באפריל 2021. השיר נכתב על ידי טל וברבי יחד עם אבי אוחיון, והופק על ידי מתן דרור. השיר הגיע למקום הראשון במצעד השבועי של מדיה פורסט.

## רקע וכתיבה
בשנת 2016 השתתף ברבי בתוכנית המציאות "The Voice ישראל", שם החונך שלו היה אברהם טל. לבסוף, הוא הודח בשלב ההופעות החיות בתוכנית. שיתוף הפעולה בין טל לברבי המשיך כשברבי השתתף בכתיבתו של שירו של טל, "שבוע טוב". לפי מאקו, "מי לא יבוא" נכתב על היכרותם של השניים בתוכנית. בפרוגי נכתב כי "השיר נולד מתוך חברות אמיתית ומתוך מסע יחד בחו"ל, בשעות ארוכות של רכיבה על אופנועים ויצירה".

באוגוסט 2021 השיר הופיע בפרסומת לקניוני עזריאלי.

## וידאו קליפ
הווידאו קליפ של השיר פורסם ב-27 באפריל 2021 בערוץ היוטיוב של אברהם טל. הקליפ בוים על ידי לירן סגל. נכון לספטמבר 2025, לשיר יש למעלה מ-31 מיליון צפיות ביוטיוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אברהם טל
קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
חוף נוקס

[ממוזער| [תמונת לוויין שצולמה על ידי נאס"א של אזור חוף נוקס, חוף באד, וחוף סברינה]]
**חוף נוקס** (באנגלית: **Knox Coast**) או **ארץ נוקס** (באנגלית: **Knox Land**) הוא אזור בארץ וילקס שבאנטארקטיקה.

חוף נוקס מוגדר כאזור החוף של אנטארקטיקה, הממוקם בין כף הורדרן ואיי האץ'.

## היסטוריה
### גילוי החוף
החוף התגלה בפברואר 1840 על ידי משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

### מקור השם
שמו של האזור ניתן לו על ידי צ'ארלס וילקס.

וילקס קרא לאזור על שמו של לוטננט סמיואל ר. נוקס (Samuel R. Knox) מצי ארצות הברית, שהיה רב החובל של הספינה פליינג פיש (USS *Flying Fish*), והיה רב-חובלים (master) של הספינה וינסנס (USS *Vincennes*), במהלך מסע החקר האנטארקטי של המשלחת.

## לקריאה נוספת
• SOUTHWELL, COLIN ; EMMERSON, LOUISE (2017), **[https://researchdata.edu.au/adelie-penguin-occupancy-coast-2011/945631 Adelie penguin occupancy survey of islands along the Knox Coast, 2011]**, Australian Antarctic Data Centre.dataset, https://doi.org/10.4225/15/58fd6124c2ccc

• A. Maritati, A. R. A. Aitken, D. A. Young, J. L. Roberts, D. D. Blankenship, M. J. Siegert, **[https://agupubs.onlinelibrary.wiley.com/doi/full/10.1002/2016GL071063 The tectonic development and erosion of the Knox Subglacial Sedimentary Basin, East Antarctica]**, Geophysical Research Letters, Volume 43, Issue 20, 28 October 2016, Pages 10,728-10,737, https://doi.org/10.1002/2016GL071063

• Aditya Narayanan, Sarah T. Gille, Matthew R. Mazloff, K. Murali, **[https://agupubs.onlinelibrary.wiley.com/doi/abs/10.1029/2018JC014907 Water Mass Characteristics of the Antarctic Margins and the Production and Seasonality of Dense Shelf Water]**, Geophysical Research Letters, Volume 124, Issue 12, December 2019, Pages 9277-9294, https://doi.org/10.1029/2018JC014907

• NICOLA JONES, **[https://e360.yale.edu/features/polar-warning-even-antarctica-coldest-region-is-starting-to-melt Polar Warning: Even Antarctica’s Coldest Region Is Starting to Melt]**, Yale Environment 360

• Shumskiy, P. (1957), **[https://www.cambridge.org/core/journals/journal-of-glaciology/article/glaciological-and-geomorphological-reconnaissance-in-the-antarctic-in-1956/5E78A282A7D2A34BB484C1267B3AFF0B Glaciological and Geomorphological Reconnaissance in the Antarctic in 1956]**, Journal of Glaciology, 3(21), 54-61. https://doi:10.3189/S0022143000024758

## קישורים חיצוניים
* חוף נוקס באתר הסקר הגאולוגי של ארצות הברית
* חוף נוקס באתר הגאזט האנטארקטי של ממשלת אוסטרליה
* חוף נוקס באתר הגאזט האנטארקטי המשווה SCAR של ממשלת אוסטרליה
* תמונת לוויין של החוף באתר נאס"א
* תצלום לוויין של אזור חוף נוקס
* חוף נוקס באתר marineregions
* זמני שקיעת /זריחת שמש/ ירח עדכניים בחוף נוקס
* מזג אוויר נוכחי מעודכן בחוף נוקס
** תחזית מזג אוויר עדכנית ארוכת טווח עבור חוף נוקס
** נתוני מזג אוויר היסטוריים עבור חוף נוקס
** סטטיסטיקות מזג אוויר עבור חוף נוקס

## הערות שוליים

נוקס
נוקס
חוף באד

[ממוזער|280x280 פיקסלים| [תמונת לוויין שצולמה על ידי נאס"א של אזור חוף נוקס, חוף באד, וחוף סברינה]]
**חוף באד** (באנגלית: **Budd Coast**) הוא אזור בארץ וילקס שבאנטארקטיקה.

חוף באד מוגדר כאזור החוף של אנטארקטיקה, הממוקם בין איי האץ' לבין כף וולדרון.

## היסטוריה
### גילוי החוף
החוף התגלה בפברואר 1840 על ידי משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

וילקס טעה ברישום מיקום החוף (וציין כי הוא צפונית למיקומו בפועל).

החוף מופה לראשונה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה שנערך בעונת המחקר (הקיץ האנטארקטי) 1946–1947; במסגרת המיפוי התגלה מיקומו של החוף.

### מקור השם
שמו של האזור ניתן לו על ידי צ'ארלס וילקס.

וילקס קרא לאזור על שמו של תומאס א. באד (Thomas A. Budd), שהיה רב-חובלים (master) בפועל של הסלופ פיקוק (USS Peacock), שהייתה אחת הספינות ששימשו את מסע החקר האנטארקטי של המשלחת.

גם מפרצון באד הנשפך אל מפרץ פיוג'יט במדינת וושינגטון שבארצות הברית, נקרא על שמו של תומאס באד.

## לקריאה נוספת
• Lewis Smith, R.I., **[https://link.springer.com/article/10.1007/BF00045476 Classification and ordination of cryptogamic communities in Wilkes Land, Continental Antarctica]**, Vegetatio 76, 155–166 (1988). https://doi.org/10.1007/BF00045476

• Goodwin, I. (1996), **[https://findanexpert.unimelb.edu.au/scholarlywork/1013354-a-mid-to-late-holocene-readvance-of-the-law-dome-ice-margin--budd-coast--east-antarctica A mid to late holocene readvance of the law dome ice margin, Budd Coast, East Antarctica]**, Antarctic Science, 8(4), pp. 395-406. https://doi:10.1017/s0954102096000570

• Cameron, R. L., Goldich, S. S., & Hoffman, J. H. (1960), **[https://www.diva-portal.org/smash/record.jsf?pid=diva2%3A647089&dswid=-1122 Radioactivity age of rocks from the Windmill Islands, Budd Coast, Antarctica]**, Stockholm contributions in geology, ISSN 0585-3532 ; 6:1

• Cameron, R.L. (1971), **[https://agupubs.onlinelibrary.wiley.com/doi/10.1029/AR002p0001 Glaciological Studies at Wilkes Station, Budd Coast, Antarctica]**, In Antarctic Snow and Ice Studies, M. Mellor (Ed.). https://doi.org/10.1029/AR002p0001

## קישורים חיצוניים
* חוף באד באתר הסקר הגאולוגי של ארצות הברית
* חוף באד באתר הגאזט האנטארקטי של ממשלת אוסטרליה
* חוף באד באתר הגאזט האנטארקטי המשווה SCAR של ממשלת אוסטרליה
* תמונת לוויין של החוף באתר נאס"א
* תצלום לוויין של אזור חוף באד
* חוף באד באתר marineregions

## הערות שוליים

באד
באד
גן אבו נבוט

"**גן אבו נבוט**" הוא גן פסלים בתל אביב-יפו, המציג מעבודותיו של האמן הישראלי יגאל תומרקין. הגן נמצא בדרום תל אביב, בשכונת אבו כביר, בין הרחובות בן צבי המוביל לכביש 44 ורחוב צבי הרמן סגל. הגן נמצא מזרחית לסביל אבו נבוט ולמגרש חניה ודרומית למתחם של בזק.

## תיאור
מפת הפסלים בגן|ממוזער
מבט על הגן מכיוון מערב|ממוזער
פסל בגן|ממוזער
הגן ממוקם בדרך בן צבי בתל אביב-יפו, בחורשת עצי פיקוס השדרות, בסמוך למבנה סביל אבו נבוט. הוא הוקם באוגוסט 2000 ובו 18 פסלים שתרם האמן. בשנת 2013 נערך שיפוץ בגן, במסגרתו נצבעו ושופצו כל פסלי הגן.

וזה מה שכתב יגאל תומרקין על הגן:

### הפסלים
בגן ישנם 18 פסלים שונים ומגוונים. בין הפסלים הנמצאים בגן ניתן לראות פסל של פירמידה, אנשים שיושבים סביב שולחן ואוכלים וכדומה. הפסלים נצבעו בצבעים שונים, אך רובם חומים. הפסלים עשויים מגרניט, פלדה, ברזל, טוטם וסלע.

* "ליצחק רבין" - ברזל וגרניט (1996)
* "כחול" - ברזל צבוע (1990–2000)
* "פיליפו ברונלסקי" - ברזל (1996)
* "קוראולנוס" - ברזל צבוע (1969–1997)
* "מכונת קפקא" - ברזל (1994–1997)
* "שבת של מכשפות" - ברזל (1988)
* "נעול" - ברזל וגרניט (1994) 
* "דיאלוג הסמוראים" (לאקירה קורוסאווה) - ברזל צבוע (1992–1993)
* "סעודה אחרונה ואובליסק שבור" - ברזל (1990–1992)
* "ירושלים" - ברזל (1990–1992)
* "סטביל מוביל - מזבח המילניום" - ברזל וגרניט (2000)
* "PAX" - ברזיל גורניט (1991–1992)
* "זיכרון העתיד" (לוולטר בנימין) - ברזל (1984–1989)
* האם העבודה משחררת?" - ברזל ובטון צבוע (1989–1999)
* "לגויה" - ברזל (1989–2000)
* "דינג" - ברזל (1996–2000)
* "הימג'י" - ברזל צבוע (1990–2000)
* "טוטם וטאבו" - ברזל צבוע (1992)

## קישורים חיצוניים

קטגוריה:יגאל תומרקין
קטגוריה:ישראל: גני פסלים
קטגוריה:אבו כביר
קטגוריה:דרך בן צבי
קטגוריה:תל אביב-יפו: פסלים
קטגוריה:תל אביב-יפו: מוזיאונים לאמנות
בוטפלאד

**בּוֹטְפָּלָאד** (בהונגרית: **Botpalád**) הוא כפר במחוז סבולץ'-סטמאר-ברג שבצפון מזרח הונגריה.

## יהודי בוטפלאד
יהודים חיו בבוטפלאד בתקופות זמן שונות. ובמקום היה בית קברות. בשנת 1944 יהודי בוטפלאד עם שאר יהודי הונגריה גורשו ונרצחו בשואה.

## קישורים חיצוניים

* 
## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
Let It Snow! Let It Snow! Let It Snow!

"****", הידוע גם בשם "**Let It Snow**", הוא שיר שנכתב על ידי המשורר האמריקאי, סמואל כהן , והמלחין האמריקאי, ג'ול סטיין , ביולי 1945. השיר נכתב בהוליווד, קליפורניה, במהלך גל חום, כאשר כהן וסטיין דמיינו תנאים קרירים יותר.

אף על פי שבטקסט שלא מצוין אף חג, השיר נחשב לשיר חג המולד ברחבי העולם בשל נושא החורף שלו, השמעתו בתחנות הרדיו בתקופת חג המולד, ולעיתים קרובות, קיבל גרסת כיסוי על ידי אמנים שונים באלבומי חג המולד. בחצי הכדור הדרומי, לעומת זאת, ניתן לשמוע את השיר בחודשי החורף יוני, יולי ואוגוסט. בניו זילנד, השיר מושמע במטאריקי .

## גרסאות כיסוי לשיר
* וון מונרו , בשיתוף פעולה עם התזמורת והאחיות נורטון, ביצע גרסת כיסוי לשיר ב-1945. השיר יצא על ידי RCA רקורדס, והיה להיט פופולרי, כאשר בין היתר הגיע למקום הראשון של מצעד השירים הנמכרים ביותר של בילבורד בסוף ינואר ובפברואר 1946.
* קוני בוסוול  ביצעה גרסת כיסוי לשיר ב-1946. השיר הגיע, בשיאו, למקום התשיעי בבילבורד הוט 100.
* וודי הרמן, בשיתוף פעולה עם סוני ברמן , ששר וניגן סולו חצוצרה, הוציאו גרסת כיסוי, כאשר השיר הגיע, בשיאו, למקום השביעי בבילבורד הוט 100.
* ב-29 באוקטובר 1963, הוציאה הלהקה האמריקאית, The Miracles , גרסת כיסוי לשיר. השיר מופיע באלבומם, *[[Christmas with The Miracles]]* .
* הזמרת האמריקאית, ג'סיקה סימפסון הוציאה גרסת כיסוי בנובמבר 2004. השיר מופיע באלבומה, .
* קארלי סימון הוציאה גרסת כיסוי לשיר ב-2005 ב-CD. גרסתה הייתה יוצאת דופן, כאשר היא שרה מנקודת מבטו של המארח, ולא של האורח. השיר הגיע, בשיאו, למקום השישי במצעד השירים העכשוויים למבוגרים של בילבורד.
*חברי Glee ביצעו גרסת כיסוי לשיר ב-2011. השיר הגיע, בשיאו, למקום ה-22 במצעד שירי החג הדיגיטליים של בילבורד.
* רוד סטיוארט הוציא גרסת כיסוי לשיר באוקטובר 2012. השיר מופיע באלבומו, *[[Merry Christmas, Baby]]* . השיר הגיע, בשיאו, למקום הראשון במצעד השירים העכשוויים למבוגרים של בילבורד. השיר היה במקום הראשון למשך חמישה שבועות בסך הכל, והיה ביצוע החג המוביל הארוך ביותר בתולדות המצעד.
* הזמרת האמריקאית, גוון סטפאני, הוציאה גרסת כיסוי לשיר באוקטובר 2017. השיר הגיע, בשיאו, למקום ה-22 במצעד שירי החג הדיגיטליים של בילבורד ולמקום ה-29 במקסיקו.
* הזמר הבריטי, סיל, הוציא גרסת כיסוי לשיר ב-10 בנובמבר 2017. השיר מופיע בגרסת הדלוקס של אלבומו, *[[Standards]]* .

## גרסת פרנק סינטרה

הזמר האמריקאי, פרנק סינטרה, בשיתוף פעולה עם רביעיית ב. סוונסון, הוציאו גרסת כיסוי לשיר ב-1950.

### מיקומי שיא

### נתוני מכירות

## גרסת דין מרטין

הזמר האמריקאי, דין מרטין, הוציא גרסת כיסוי לשיר ב-1959. השיר מופיע באלבומו, *[[A Winter Romance]]* . הוא הוציא גרסה מחודשת לשיר ב-1966. הגרסה המחודשת מופיעה באלבומו, *[[The Dean Martin Christmas Album]]* . השיר נכנס לבילבורד הוט 100 ב-2018.

### מיקומי שיא

#### מצעדי סוף שנה

### נתוני מכירות

## קישורים חיצוניים

## הערות שוליים

קטגוריה:סינגלים מ-1946
קטגוריה:סינגלים מ-1950
קטגוריה:סינגלים מ-1959
קטגוריה:שירי קרלי סיימון
קטגוריה:שירי דין מרטין
קטגוריה:שירים באנגלית
קטגוריה:שירי חג המולד
קטגוריה:שירים על החורף
קטגוריה:שירים על מזג אוויר
קטגוריה:בלדות פופ
קטגוריה:שירי רוד סטיוארט
סולרס-ילבוגה

ממוזער|300x300 פיקסלים|ייצור פיאט דוקאטו ברוסיה במפעל סולרס-ילבוגה
**סולרס-ילבוגה** הוא מפעל להרכבת מכוניות רוסיות, הממוקם על שטח האזור הכלכלי המיוחד "אלבוגה"  ברפובליקה של טטרסטן. החברה היא חלק מאחזקת הרכב "סולרס". המפעל החל לפעול בשנת 2008.

## היסטוריה
עד מאי 2008 חברת סולרס בנתה מפעל רכב ליד ילבוגה עם יכולת ייצור של 75 אלף כלי רכב בשנה. הקמת המפעל נבחרה לפרויקט הנוכחי החשוב ביותר של החברה בשנת 2007.

### פיאט
המפעל נבנה לייצור רכב מסחרי מדגם פיאט דוקאטו בשותפות עם פיאט אוטו האיטלקית. המכונית הראשונה יצאה מפס הייצור שלה ב-27 במאי 2008. מנכ"ל סולרס ואדים שווצוב פיאט, סגן נשיא פיאט אציו בארה וראש ממשלת רוסיה ולדימיר פוטין השתתפו בהשקת המפעל. מערך המפעל הוא רכב מסחרי פיאט דוקאטו. המפעל ייצר יותר מ-20 רכיבים שונים למכוניות, כולל אוטובוס תלמידים, אמבולנס, מיניבוס, כלי רכב מיוחדים לשירותי התנועה ואחרים.

בפברואר 2011 הודיעו סולרס ופיאט על סיום השותפות, וייצור פיאט דוקאטו ברוסיה הופסק.

הוועדה הכלכלית האירו-אסייתית (EEC) דנה בפנייה נגד החברה וביצעה חקירה בנושא אספקת מכוניות ממספר מדינות לאיחוד המכס במחירים נמוכים.

### פורד
בשנת 2011 פורד חתמה על הסכם מיזמים משותפים עם סולרס. פורד יזמה את הקמת מפעל פורד בעיר וסוולוז'סק שבמחוז לנינגרד ורשת ההפצה למיזם המשותף. סולרס הוסיפה למיזם המשותף שניים מהמפעלים שלה: סולרס-ילבוגה וסולרס-נברז'ניה צ'לני בטטרסטן. בהמשך השיק המיזם המשותף את מפעל המנועים שלו.

ייצור רכבי פורד במפעל פורד-סולרס בילבוגה החל בשנת 2012. עד 2019 ייצרה החברה את הקרוסאובר פורד קוגה ואת רכב השטח פורד אקספלורר. בשנת 2018 התפוקה הסתכמה ב-18 אלף מכוניות עם מפעל בעל יכולת ייצור של 65 אלף מכוניות. לאחר ארגון מחדש של קו הייצור המפעל התמקד בייצור רכבים מסחריים מדגם פורד טרנזיט באמצעות טכנולוגיית מחזור מלאה. החברה גם מפתחת ומייצרת, במתקניה, גרסאות מיוחדות של רכבים מסחריים המבוססים על פורד טרנזיט החדשה, המותאמים לצורכי לקוחות רוסים, בעיקר חברות וארגונים ממשלתיים. בשנת 2021, המפעל המשיך בייצור פורד טרנזיט.

בשנת 2015 השיקה פורד סולרס מפעל מנועים בילבוגה SEZ. היא ייצרה שלוש גרסאות של מנוע הבנזין 1.6 דוראטק עם הזרקה מבוזרת בהספק של 85, 105 ו-125 כוח סוס. עד אמצע 2017 ייצר המפעל 30 אלף מנועים והגיע לרמת לוקליזציה של 78%.

### אאורוס
בשנת 2019 הוכרז כי מפעל סולרס-ילבוגה יאובזר מחדש לצורך ייצור סדרתי של מכוניות היוקרה מדגם אאורוס (בעיקר אאורוס סנאט ואאורוס קומנדאנט). בדצמבר 2020 החל ריתוך ניסוי של שלדי אאורוס סנאט במפעל בילבוגה. במרץ 2021 הוגשה לבדיקת מערך פיילוט של מכונות שהורכבו בטכנולוגיות סדרתיות במפעל ילבוגה. המשלוחים הראשונים של מכוניות ייצור ילבוגה החלו במאי 2021.

## קישורים חיצוניים
* 

## הערות שוליים

קטגוריה:יצרני רכב רוסיים
פרימלפס

**פרימלפס** (שם מדעי: *Primelephas*; מילולית: "פיל ראשון") הוא סוג של פילאי פרהיסטורי ממשפחת הפיליים, שהתקיים במשך המיוקן והפליוקן באפריקה ואסיה.

סוג זה תואר ממאובנים שהתגלו במרכז ומזרח אפריקה לאורך הבקע הסורי אפריקני, ביניהם במשולש עפר באתיופיה וכן באסיה כשרוב הממצאים כללו שרידים קטועים של לסתות ושיניים שטוחות ורחבות. הסוג תואר בידי וינסנט מגליו ב-1970 והוא כולל 2 מינים: *P. gomphotheroides* ו-*P. korotorensis*.

פילאי זה הכיל 4 חטים בלסתותיו בשונה מהפילים המודרניים. בעבר שויך למשפחת הגומפותריומיים אך בהמשך הועבר לפיליים כשהוא נחשב לאביהם של הממותות והפילים המודרניים, אשר התפצלו ממנו לפני 6 עד 4 מיליון שנה.

## קישורים חיצוניים

קטגוריה:פיליים נכחדים
קטגוריה:מגה-פאונה של הנאוגן באפריקה
קטגוריה:מאובני טקסונים שתוארו ב-1970
רינכותריום

**רינכותריום** (שם מדעי: *Rhynchotherium*) הוא סוג של פילאי קדום ממשפחת הגומפותריומיים, שהתקיים במשך המיוקן והנאוגן שלפני 13.6 עד 3.6 מיליון שנה מזמננו. סוג זה הכיל מין אחד - *Rhynchotherium falconeri*, אשר חי באמריקה הצפונית בין אריזונה למקסיקו. הוא התפתח מהגומפותריום ולעיתים נחשב כמין בסוג זה והיה קרוב גם לקיווירוניוס. הסוג תואר ב-1868 בידי החוקר הסקוטי יו פלקונר .

הרינכותריום היה פילאי בעל לסתות מוארכות עם ארבעה חטים חזקים ושטוחים משתי הלסתות. שיניים אלה עזרו לו לחפור באדמה מזון או לנבור דרך ענפים ושיחים אחרי עלים לאכילה. נמצאו שרידים רבים שלו יחדיו כך שכנראה הוא חי בעדרים שנדדו בחיפוש מזון.

### מינים לשעבר בסוג
בעבר שויכו לסוג מינים רבים שהתבטלו או הועברו לסוגים אחרים, חלקם נקראו בטעות מסטודון:
* *Mastodon shepardi*
* *Mastodon euhypodon* - הועבר לסוג גומפותריום
* *Tetrabelodon brevidens*
* *Dibelodon praecursor*
* *Rhynchotherium rectidens*
* *Aybelodon hondurensis*
* *Blickotherium blicki*
* *Rhynchotherium anguirivale*

## קישורים חיצוניים

קטגוריה:בעלי חיים שתוארו ב-1868
קטגוריה:טקסונים שתוארו בידי יו פלקונר
קטגוריה:גומפותריומיים
קטגוריה:מגה-פאונה של הנאוגן באמריקה הצפונית
Right Now (שיר של ניק ג'ונאס ורובין שולץ)

"**Right Now**" הוא סינגל של הזמר האמריקאי ניק ג'ונאס, בשיתוף פעולה עם המוזיקאי, התקליטן והמפיק המוזיקלי הגרמני רובין שולץ. השיר יצא לאור על ידי איילנד רקורדס וסייפהאוס רקורדס , ב-24 באוגוסט 2018. אף על פי שהשיר היה סינגל הסולו האחרון של ג'ונאס, לפני שהאחים ג'ונאס התאחדו ב-2019, הוא הוציא את השיר "Spaceman"  ב-25 בפברואר 2021.

## רקע והוצאה
ב-9 באוגוסט, במהלך ראיון עם *Teen Vogue*, ניק הכריז שיוצא את השיר, והוא אמר כי:  השיר יצא ב-24 באוגוסט 2018. עם צאת השיר, מספר מבקרים שיערו שהשיר נכתב על אשתו של ג'ונאס, פריאנקה צ'ופרה. ב-24 באוגוסט, סקיילר גריי העלתה סטורי באינסטגרם שלה, והסבירה מי נתן השראה לשיר: 

## ביקורת
קאט בין, מבילבורד אמרה כי השיר הוא .

## הופעות חיות
ב־7 בספטמבר 2018 ביצעו ג'ונאס ושולץ את השיר בשידור חי בתוכנית "The Tonight Show Starring Jimmy Fallon" .

## וידאו קליפ
הווידאו קליפ של השיר יצא ב-28 בספטמבר 2018. בווידאו קליפ ניתן לראות את ג'ונאס שר את השיר על רקע שחור.

## מיקומי שיא

## קישורים חיצוניים

## הערות שוליים

קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי ניק ג'ונאס
קטגוריה:שירים שנכתבו על ידי סטיב מק
קטגוריה:שירים שנכתבו על ידי סקיילר גריי
קטגוריה:שירים שנכתבו על ידי רובין שולץ
קטגוריה:שירים שהופקו על ידי סטיב מק
קטגוריה:שירי דאנס-פופ
קטגוריה:שירים אלקטרוניים אמריקאיים
קטגוריה:סינגלים בהוצאת אינטרסקופ רקורדס
הבשורות של ירושלים

**הבשורות של ירושלים** (בגאורגית: **იერუსალიმის ოთხთავი სახარება**, יְרוּסָאלִימִיס סַאֲחָרֶבָּה) או **ארבעת הבשורות של ירושלים** או **הארבעה של ירושלים** (גאורגית: **იერუსალიმის ოთხთავი ოთხთავი**, יְרוּסָאלִימִיס אוֹתְחְתָאוִוי) הוא כתב-יד מאוייר  של ארבע הבשורות כתב-היד כתוב בשפה הגאורגית, בכתב הנוסחורי  ומתוארך למאות ה־12–13. כיום הוא נמצא בספרייה הלאומית של צרפת (סימון: Géo 28).

על פי צוואה המצורפת לכתב-היד, הבשורות הועתקו בגאורגיה ונתרמו למנזר המצלבה בירושלים. כתב-היד כתוב על קלף באיכות גבוהה. עובי הגיליונות שונה מדף לדף. גודל כל עמוד 18x24 ס"מ. כותרות ואותיות תחיליות כתובות באותיות גדולות בדיו אדומה. קווי מתאר של חלק מהאותיות הגדולות מוזהבים. כתב-היד מעוטר בשמונה מיניאטורות. מתוכם ארבעה לוחות קאנוניים  וארבע מיניאטורות של המבשרים. המיניאטורות מוצגות על עמודים נפרדים כשהצד האחורי שלהם לבן. לפני כל בשורה ישנו אינדקס פרקים ופסוקים.

כתב היד נכרך ארבע פעמים: בפעם הראשונה במאה ה־13 כפי שמעיד אזכור של כורך הספרים בכתב היד עצמו. בפעם השנייה במאה ה־16 (גם כן צוין בכתב היד). בפעם השלישית במאה ה־18 המאה (צוין בכתב יד) ובפעם הרביעית במאה ה־19 או ה־20.

כתב היד הועתק על ידי מָאל דַּוְוִיתִיסְדְּזֶה. על פי הצוואה, לכתב היד היה כיסוי מעוטר עם כריכה יקרה של זהב וכסף (אבזמים וברגים) וכך הוא נשלח למנזר המצלבה. תיארוך כתב-היד על פי סימנים פליאוגרפיים בוצע על ידי החוקרים אֶכְּווְתִּימֶה תָּאקָאִישְׁווִילִי  שתיארך את כתב היד למאה ה־13 ואֵלֵנֶה מֶטְרֵווֶלִי  שתיארכה למאה ה־12. הכריכה מהמאה ה־16 הוזמנה על ידי וְלַסִּי סַאֲקַדְזֶה, הארכיבישוף של אוּרְבְּנִיסִי .

כתב היד מהווה מקור חשוב לחקר יחסי הגאורגים והדוברי הלטינית בירושלים. כתב היד מלווה בדיווחים על צלבני ירושלים.

## קישורים חיצוניים

* גאליקה&lang=fr&suggest=0)
* גאליקה על כתב היד, 
* כתב היד סרוק

## הערות שוליים

קטגוריה:כתבי יד גאורגיים
קטגוריה:כתבי יד מאוירים